
um  multis,  BEATISSIME  PATER, 
ac  magnificentissimis  judiciis  tuis  auctus 
sum,  tum  hoc  maxime  quod  inopinanti  pror- 
sus  mihi  LUDOVICI  I.  Hetruriae    Regis 


6 

laudationem  lucubrandam  ,  et  habendam 
demandasti.  Fuit  tibi  cum  optimo  illo3  ac 
praestantissimo  Rege  summa  animi  conjun- 
ctio.  Nec  enim  virtus,  ac  bonitas  tantum  il- 
lius,  quae  tamen  ipsa  in  animis  copulandis 
plurimum  valet,  tibi  hominem  conciliabat, 
sed  et  ea  necessitudo,  quae  cum  amplissi- 
mo,  tuique  observantissimo  illius  Parente 
interfuerat,  Filium  quoque  carissimum  effi- 
ciebat.  Quod  si  quos  vivos  dileximus,  eo- 
rum  demortuorum  memoriam  colere  ma- 
xime  optamus ,  et  laboramus  5  quantum 
tuae  in  me  voluntatis  testimonium  dedisti, 
cujus  operam  in  luctuosis  amicissimi  Regis 
laudibus  celebrandis  delegisti?  Verum  quum 
mihi  id  muneris  transmittendum  judicasti, 
haercndum ,  ac  deliberandum  fuit  mihi,  qua- 
nam  ratione  illi  satisfacerem .  Si  enim  di- 
ligentius   ea  fuissem   persequutus    oratione 

mea,  quae  ad  Regiae  Memoriae  commen- 
dationem  maxime  pertinerent,  ne  vulnus 
ex  ejus  desiderio  vehementer  inflictum  ni- 
mis  refricarem,  summopere  metuebam.  Sin 
autem  ,  ut  id  caverem,  parcius*  ac  tempe- 
rantius  in  laudibus  ejus  exornandis  versa- 
tus  essem  5  injurius  Nomini,  ac  dignitati 
LUDOVICI  extitissem.  Sed  illud  post  ali- 
quam  animi  fluctuationem  demum  occur- 
rit,  ita  me  dicere  oportere,  ut  ne  muneri 
justi  laudatoris  deesse  viderer,  ita  breviter 
dicere  j  ut  adeo  delicatum  doloris  fastidium 
tristi  meditatione  me  gravius  exacerbare 
nemo  existimare  posset.  Quod  si  assequar, 
laetabor  profecto  me  voluntati  tuae  morem 
gerere  non  voluisse  tantum,  verum  etiam 
valuisse.  Sin  minus  id  praestitero,  quae- 
so  ne  voluntati  potius  3  quam  mediocritati 
meae5  ac  rei  ipsius  magnitudini  id  tribua- 

tur.  Qualecumque  autem,  et  quantumcum- 
que  sit  lstud,  in  quod  nisus  valde  sum, 
ut  aliquid  esset  ,  Nomini ,  Majestatique 
tuae  inscriptum,  BEATISSIME  PATER, 
ut  aequo,  benignoque  animo  excipias,  etiam 
atque  etiam  imploro3  et  exposco.  In  quo 
ut  nihil  sit  quod  probatione  tua  dignum 
existimes,  animum  certe  nunquam  impro- 
babis.  Habeas  igitur  in  hoc,  et  veneratio- 
nisejus*  qua  jussibus  tuis  obtemperare  con- 
suevi*  testimonium,  et  ejus>  qua  tuis  in 
me  promeritis  quoquo  modo  respondeam, 
observantiae  monumentum  sempiternum . 
Quod  a  te  dum  postulo*  supplex  id  quo- 
que  postulo,  ut  mihi  genibus  tuis  reveren- 
ter  obvoluto  Apostolicam  tuam  Benedi- 
ctionem  benigne  velis  impertiri. 

cerbissimum  funus ,  BEATISSIME  PATER, 
quo  LUDOVICUS  L  Hetruriae  Rex ,  cui  hodierno 
die  justa  persolvimus ,  tricesimum  primum  aetatis ,  al- 
terum  vero  regni  sui  annum  vix  agens  sublatus  est; 
amantissimae  ejusdem  Conjugis  Mariae  Aloysiae  Re- 
ginae  viduitas,  ac  moeror;  Augustorum  defuncti  Regis 
Infantium  pupillares  lacrymae,  ac  ferme  vagitus;  Augu- 
stissimae,  praestantissimaeque  Borboniae  Gentis  univer- 
sae  luctus ;  pientissimae ,  clarissimaeque  Hetruscae  Na- 
tionis  amisso  Rege,  vel  potius  parente  suavissimo  desi- 
derium,  talia  profecto,  tam  misera ,  tam  funesta  per  se 
sunt,  ut  lugubre  magis ,  et  attonitum  quoddam  silen- 
tium,  quam  oratoris  vocem ,  et  consolationem  desiderare 
videantur  .  Sed  cum  hujus  loci  auctoritas  ,  Sanctitatis 
Tuae  majestas ,  sacratissimi ,  quem  adeo  frequentem  ades- 
se   video,    consessus  dignitas  tanta  sit;   cum    ejus   quam 

profitemur  divinae  fidei ,  ac  doctrinae  ea  sit  vis ,  atque 
efficacitas ,  ut  in  funere  maximorum  ,  et  innocentissimo- 
rum  hominum  spem  potius  de  nova  ipsorum  beatitate  fo- 
vendam  ,  quam  nostro  desiderio  indulgendum  admoneat , 
non  solum  mihi  de  regiis  laudibus  dicendum ,  verum  etiam 
ita  dicendum  putavi ,  ut  oratione  mea  sustinerem  potius , 
quam  inflecterem  constantiam  omnium ,  et  lacrymas  abs- 
tergerem  potius ,  quam  excitarem .  Quod  enim  LUDO- 
VICUS  nos  reliquerit,  gravissimum  profecto  omnibus , 
sed  id  tamen  accidit,  quod  lege  communi ,  ac  necessa- 
ria  aliquando  fieri  oportuisset;  in  quo  sane  qui  se  impa- 
tientius  efferat ,  nae  ille  mihi  stultissimus  videatur,  qui 
constituto  naturae  ordini  quodammodo  irasci ,  et  ipsi  prae- 
potenti  omnium  Domino  audeat  reluctari .  Quod  vero 
tanta  in  hoc  Rege,  ac  tam  singularis  virtus  extiterit,  uc 
vix  ea  majus  quidquam  fingi ,  aut  eidem  par  excogitari 
posse  videatur ,  laetandum  potius,  quam  dolendum  arbi- 
tror ,  quum  divinae  pietati  visum  fuerit  eum  quantocyus 
regni  mortalis  exuviis ,  seu  potius  speciosa  ista  humanae 
magnitudinis  veluti  sarcina  liberatum  eo  secum,  quod 
speramus ,  adducere,  ubi  immortali ,  ac  vero  beatissi- 
mae  quietis  regno  frueretur. 

In  hac  vero  texenda  justissima  laudatione  minime  nos 
ii  sumus ,  qui  ea  omnia ,  quae  LUDOVICUS  tum  pro 

subjectis  auctoritati  suae  provinciis,  tum  pro  Catholicae 
Religionis  incolumitate ,  acque  incrementis  sancte ,  pie  , 
magnificeque  gessit  vel  dicendo  exornare ,  vel  enarrare , 
ac  enumerare  tantum  velimus .  Tam  varia  enim,  tam 
magna,  tam  multiplicia  fuerunt,  ut  vix  videantur  ea  vel 
a  pluribus  regibus  uno  anno,  vel  pluribus  annis  ab  uno 
rege  confici  potuisse .  Itacjue  cursim  ,  quod  fert  indicta 
orationi  brevitas ,  praecipua,  ac  maxime  nobis  accommo- 
data  perstringemus  ,  ut  eorum  recordatione  et  justum 
Nomini ,  Memoriaeque  ejus  pietatis  nostrae  officium  per- 
solvatur ,  et  spes  communis  de  comparata  per  eum  cae- 
lesti  immortalitate  confirmetur,  et  perenne  quoddam  vir- 
tutum  ipsius  monumentum,  quod  commendationi  simul 
ipsi  ,  et  exemplo  caeteris  sit  sempiterno,  manibus  veluti 
nostris   exstruamus . 

Cum  institutio  prima  mores  fingere  soleat  ,  et  ad 
eam  plerumque  normam  ingenia  componantur,  quae  te- 
neris  adhuc  iisdem  domestica  auctoritate  proponitur,  non 
est,  quod  miremur  adeo  praestanti  LUDOVICUM  Re- 
gem  ingenio ,  adeo  probis  moribus  fuisse ,  si  et  unde  ori- 
ginem  duxerit ,  et  apud  quos  adolescentiam  exegerit  re- 
cordemur .  Iis  quippe  usus  est  parentibus  ,  qui  ad  pieta- 
tem ,  ad  religionem ,  ad  virtutes  quasque  tum  publicas , 
tum  privatas  rebus  magis ,  quam  verbis ,  exemplis  magis  , 

quam  pracceptionibus  puerum  informarent .  Quis  enim 
Ferdinandi  Borbonii  Hispaniarum  Infantis,  etMARiAE 
Amaliae  Austriacae  nomen  ipsum  omnibus  praestare 
iaudibus  non  agnoscit,  quas  iis  dicendo  impertiri  possem  ? 
Ab  his  datum  excolendae  Filii  pueritiae  munus  homini , 
cjuem  antea  in  sacra  religiosi  instituti  obscuritate  veluti 
abditum,  mox  infularum  Parmensium  dignitate  auctum  vi- 
dimus  ,  Adeodato  Turchio.  Deus  bone!  Cui  viro!  Quan- 
tum  omnibus  virtutis  exemplis  spectato !  Quantum  omni- 
bus  eloquentiae,  doctrinae ,  sapientiae  ferme  divinae  or- 
namentis  praedito !  Quo  sane  viro  LUDOVICUM  fe- 
lici  admodum  ,  ac  docili  natura  per  se  comparatum  disci- 
plinis  omnibus,  cjuibus  puerilis  aetas  impertiri  debet,  im- 
buente,  maturius  veluti  in  stirpibus,  et  arboribus  ii  vir- 
tutis  ex  eo  flores  erumpebant,  qui  futurae  magnitudinis 
spem  /  uberrimosque  fructus    portenderent . 

Nihil  es:  in  hominum  sapientia,  nihil  in  literis,  ni- 
hil  in  facultatibus  quibusque  ingenuis,  quod  aut  ad  vi- 
ctus  elegantiam  ,  aut  ad  consuetudinis  amoenitatem  ,  aut 
ad  otii  ipsius  delectationem  pertineat,  in  quo  non  modo 
qualemcumque  laudem  non  sit  assequutus ,  sed  cum  ex- 
cultissimis  in  unoquoque  genere  hominibus  non  potuerit 
comparari .  Quamquam  haec  ,  quae  magna  in  caeteris  vi- 
deri    possunt,    vix   quisquam  in   LUDOVICO    suspiciat 


prae  illis  multo  gravioribus,  ac  praestantioribus  ,  quae  ho- 
minem  non  modo  jucundum  ,  sed  et  perutilem  omnibus , 
ac  maxime  salutarem  efficiebant .  Quibus  sane  virtutibus 
jam  in  adolescente  maximis  capiendis ,  quum  patrii  fines 
angusti  viderentur,  non  sine  divino  consilio  ad  Augu- 
stum  Patruum  Carolum  IV.  Regem  Catholicum  ,  Au- 
gustamque  Amitam  Aloysiam  Mariam  Teresiam  Re- 
ginam  in  Hispanias  se  contulit. 

Magnum  illud  sane,  et  amplissimum  omnino  impe- 
rium  est,  ita  ut  is  Oceanus ,  qui  terras  omnes  antea  cir- 
cumscribere  putabatur,  ab  hoc  regno  utrinque  conclusum 
duorum  maximorum  orbium  conjunctione  terminetur;  at- 
que  iste  sol ,  qui  universum  caeli  ambitum  diurna  conver- 
sione  complectitur ,  intra  ejusdem  regni  fines  et  oriatur  si- 
mul,  et  occidat.  Haec  LUDOVICO  juventutis  palaestra 
obtigit ,  hoc  ejus  virtus  theatrum  ,  et  veluti  campum  ,  in 
quo  se  ostenderet ,  nacta  est .  In  quo  quidem  ita  se  gessit , 
adeoque  se  omnibus,  in  primis  autem  Patruo  suo  Carolo 
probavit,  ut  quo  arctior  inter  eos  ,  suaviorque  ex  duplici 
cognationis,  atque  aflSnitatis  vinculo  conjunctio  efficeretur, 
suam  ipsam  in  matrimonium  Filiam,  ac  delicias  Mariam 
Aloysiam    Catholicus  Rex  eidem   peramanter  collocarit . 

Sed  hoc   minime  aequum  videbatur,  ut  tanta  morum 
suavitas ,    tanta  ingenii  facilitas  sub  umbra  veluti  dome- 

stici  diadematis  otiosa  delitesceret .  Quemadmodum  so- 
lem  ,  atque  astra  non  eo  descripta,  ac  disposita  summus 
rerum  Opifex  in  caelo  esse  voluit,  ut  sibi  tantum  ipsis 
colluceant,  sed  maxime,  ut  splendore  quaquaversus  dif- 
fuso  tenebras  subjectorum  orbium  discutiant ;  ita  quum 
idem  ex  inexhaustis  illis  suis  thesauris  eximia  quaedam  , 
ac  singularia  beneficia  in  quemquam  confert ,  non  ipsius 
modo,  in  quem  illa  confert ,  sed  etiam  ,  ac  nescio  an 
magis  eorum  plurimorum  rationibus  videtur  consulere , 
qui  ejus  unius  ope  ad  bene,  beateque  vivendum  perducen- 
di  sunt.  Ampliora  igitur,  et  sublimiora  erant  Dei  Optimi 
Maximi  de  LUDOVICO  consilia ,  quam  ut  diutius  in 
alieno  quamvis  domestico  regno  versaretur  ,  qui  animum 
ad  regnandum  omnino  natum  a  natura  ipsa,  dum  orire- 
tur  acceperat.  Itaque  humanissimae ,  cukissimaeque  Hetru- 
scae  Nationis  Rex  constitutus  una  cum  Augusta  Conju- 
ge,  et  Filio  supremum  regni  gubernaculum  suscepturus  in 
Italiam  reversus  est.  Quo  sane  itinere  magnis  eumdem  ho- 
noribus  cum  omnes  prosequuti  sunt,  tum  inclytus  potissi- 
mum,  et  clarissimus  Gallicanae  Reipublicae  Consul  Primus, 
qui  et  advenientem  suavissime  excepit,  et  Parisiis  aliquan- 
tisper   commorantem  nobilissimis  ofhciis  complexus  est. 

In   regno   autem    suo   quemadmodum   versatus   sit   ni- 
hil  dico,    cum  id    in  memoriam   revocare   satis   sit,  eam 


fuisse  Hetruriae  tum  temporis  condicionem  ,  id  veterum 
rerurn  desiderium  ,  novarum  sollicitudinem ,  ut  satisfacere 
utrique  rei  ejus  tantum  videretur,  qui  superiori  quadam, 
ac  pene  divina  bonitate  omnium  simul  admirationem ,  et 
benevolentiam  excitaret .  Atqui  novi  Regis  tam  spectata 
fuit  omnibus  ,  et  probata  humanitas ,  pietas ,  prudentia , 
ut  hominem  in  eo  summo  tempore  non  casu  aliquo,  aut 
humano  consilio  ,  sed  singulari  potius  supremi  Numinis 
beneficio  oblatum ,  ac  datum  sibi  videre  visi  sint .  Itaque 
quoties  locus  datus  est  plurima ,  er  ea  publica  ,  et  ea  mi- 
nime  ambigua  testimonia  dederunt  ejus ,  qua  suum  Regem 
complectebantur ,  caritatis  .  Mitto  heic  solemne ,  quo  se- 
mel ,  iterumque  Hetrusci  homines  ei  se  obstrinxere ,  sa- 
cramentum  ;  mitto  supplicationes  ad  templa  omnia,  et  aras, 
quoriescumque  Auguscus  Rex  valetudine,  qua  valde  dif- 
ficili  semper ,  et  tenui  usus  est ,  laboraret ;  eadem  vero 
restituta  pubblicas  gratiarum  actiones,  ferias ,  spectacula, 
communis  laetitiae  signa,  quae  tantis  praesertim  hominum 
scudiis  ,  tanta  frequentia ,  tanta  constantia  celebrata  non 
consuecudini  serviendi ,  sed  voluntatis  explendae  animo 
tribuenda  omnino  sunt . 

Mitco,  inquam ,  haec  omnia.  In  mentem  veniat  ejus 
diei,  quo  die  LUDOVICUS,  ut  Barcinone  solemnibus 
inceresset   sponsalibus ,  quae  Ferdinandum  inter  Virum 

Asturiae  Principem ,  et  Mariam  Antoniam  Borboniam 
Ferdinandi  IV.    utriusque    Siciliae    Regis   (  cujus  Regis 
in  me,    gentemque  meam  beneficia  nulla  unquam  delebic 
oblivio)  filiam,  nec  non  Franciscum  inter  Virum  utrius- 
que  Siciliae  Heredem  Principem  ,  et  Elisabetham  Bor- 
boniam     Catholici    Regis    Filiam    celebrabantur,    mariti- 
mum    cursum    suscepit .    Qui     motus  ,    Deus    immortalis , 
urbium ,  oppidorum ,  vicorum  omniurn !  Quaevota!  Quae 
lacrymae  hominum  !    Ut  mihi   quidem    videatur  ea  navis, 
qua    LUDOVICUS    una    cum    Augusta    Conjuge    vehe- 
batur,    votis     communibus    onusta     transmisisse ,     eadem 
vero    cum  reverteretur,    non    tam  impetu,  ac  spiritu  ven- 
torum ,    quam  fidelibus  populi  desideriis  acta   celerius  ap- 
pulisse.   Quod    cum    obtigit,    tanta   fuit    gentis  universae 
laetitia ,    tantus     multitudinis     concursus  ,    tanta    locorum 
frequentia,    ac    celebritas ,    ut    non    homines   modo ,    sed 
Hetruria    universa    suis    veluti    convulsa    sedibus    in    oc- 
cursum    reduci    Augusto    festinare    videretur .    Hei    mihi ! 
Dolorem  hoc  loco  altius  animo  infigi,  ac  vulnus   inflictum 
recrudescere  mihi  sentio  .    Quam   brevi  haec  omnia  con- 
versa  sunt !   Quam   cito  gaudio   luctus ,    moeror  celebrita- 
ti ,  hilaritati   lacrymae  successerunt!    Quatuor  vix   menses 
fuerant   illius  diei  solemnitatem  consequuti,    quum  suum 
Hetruria  LUDOVICUM  desideravit.    O  spes  illas  falla- 

ces!    O  praeposteram  laetitiam !  O  rerum  humanarum  in- 

certam  semper,    atque    infaustam    conditioriem !    Quanto 

autem    moerore  funus    regium   homines    prosequutos    tan- 

dem  judicabimus,  qui  paucorum  dierum  desiderium  aequo 

animo    ferre    non    potuerint  ?    Cujus    quidem    argumenta 

adeo   luculenta,   ac   flexanima   extiterunt ,   ut   ex    dolore  , 

quem  ex  morte  ipsius    acceperunt ,    quam   fuerit   omnibus 

in  vita  jucundus  patefactum   sit. 

At   nemo   profecto    quod  ita   fuerit    LUDOVICUM 

Hetruria    complexa    mirabitur,    qui  ad  illas    animi    dotes 

paullisper  attendat ,  quae  tantos  ipsi  suorum  amores  con- 

ciliabant.    Ac  mihi  quidem  longe  a  justa  rerum    aestima- 

tione  aberrare  videntur  ii ,  qui  sic  opinantur  ,  rei  militaris 

peritia,  et  bellicis  rebus  gestis  ,  Viri  Principis   magnitudi- 

nem   praecipue  ,   atque   adeo  unice  contineri ,    ut  nisi  fa- 

cta  ejus    obstrepi  clamore    militum ,   et  tubarum   clangore 

audiant,    vix  ullam  eorum  rationem    ducant,  quae  ad  pa- 

cificam  regni  administrationem,  et  populorum  in  otio  in- 

columitatem  tuendam  pertinent.    Nos  vero  ita  teneamus, 

suam  esse,   et   illam   quidem   non  mediocrem  laudem  tri- 

buendam   iis ,  quorum   nomen  victoriis,    et  triumphis  in- 

claruit  \  verum  studia  pacis ,  et  humano  generi  longe  uti- 

liora,  et,  comparatione  rite  instituta,  aeque  difficilia,  vel 

majorem  ,    vei  non  multo  certe  inferiorem ,   quam  belli- 

cas  artes  sibi  gloriam  vindicare .  Cujus  quidem  generis 
nulla  dos  est,  nihil  eorum ,  quae  in  summo,  ac  perfe- 
cto  populorum  moderatore  requiruntur,  quod  in  LU- 
DOVICO,  et  quidem  valde  eminenti  gradu  non  ines- 
set.  Facilitate  fuit  tanta,  ut  quem  majestas  Principem  Vi- 
rum  y  qualis  vere  erat,  ignaro  cuivis  primo  statim  adspe- 
ctu  proderet,  eumdem  infimis  in  aditu  communem  pu- 
tares.  Humanitate  vero  ejus  nihil  fingi  majus  potest,  cum 
omnium  calamitates  suas  duceret,  et  ad  inopiam  egenae 
multitudinis  levandam  ,  cum  fiscum  in  publicas  necessita- 
tes  reservaret,  privatum  aerarium  exhauserit.  Quid  di- 
cam  de  prudentia,  quae  regum  administra ,  ec  comes 
quotidiana  est,  ut  nullum  sine  ea  vestigium  tuto  iisdem 
facere  liceat  ?  Quid  de  justitia  recta  ,  inquam ,  illa,  et  con- 
stanti  voluntate  reddendi  cuique  suum,,  et  nullo  ho- 
minum  ipsorum  facto  discrimine,  tantum  pro  cujusque 
in  rempublicam  promeritis  poenas  ,  et  praemia  distri- 
buendi  ?  Utramque  porro  summam  in  LUDOVICO 
fuisse  tum  ex  iis ,  quae  passim  diceret,  tum  ex  iis,  quae 
semper  ageret ,  tum  ex  aliorum  sermone ,  tum  ex  rebus 
ab  ipso  gestis  cognosci   potest . 

Iis,  qui  in  summa  rerum  potestate  a  Deo  constituti 
sunt,  universa,  quae  ad  publicam  administrationem  perti- 
nent,  per  se  tantum  agere  vel  integrum  omnino  non  est, 

vel  laboriosum  maxime  >  et  periculosum  esse  solet .  Hinc 
praecipuas,  et  graviores  tantum  res  per  se  ipsos  viris 
principibus  expedire  concessum  est,  in  caeteris  subsidia- 
riam  aliorum  operam  adhibere,  auctoritatemque  delegare 
suam  eosdem  oportet;  ut  is  demum  regnare  sapientissi- 
me,  suosque  beatissimos  praestare  censeatur,  qui  in  adju- 
toribus  ,  et  participibus  curarum  supremarum  deligendis 
consilio  maxime,  et  ratione  ducatur.  Hic  ergo  eos  am- 
plissimos ,  honestissimosque  viros  sibi  ministros  adjun- 
xit,  cjuorum  nemo  muneri  suo  fungendo  non  apprime 
idoneus  existeret;  quos  a  me  praesertim  tam  multos  no- 
minari  profecto  non  est  necesse,  cum  ipsa  satis  ornamen- 
torum  suorum  luce  cuivis  manifesti  sint.  In  legibus  de- 
nique  ferendis ,  quod  maxime  summae  auctoritatis  est , 
id  egit  perpetuo  LUDOVICUS ,  ut  neque  earum  mul- 
titudine  suos  obrueret,  neque  inutilitate  molestiam  iis- 
dem  inferret.  Paucae  numero,  simplices,  sapientes  adeo 
visae  sunt  ejusdem  sanctiones,  ut  nullam  earum  libidine, 
singulas  vero  necessitate  permotum  eumdem  tulisse  homi- 
nes  judicarint. 

Quid  ?  Caetera  illa ,  quae  vel  aeque  necessaria  sunt 
sceptrum  moderanti,  vel  certe  eum  valde  exornant,  atque 
commendant,  quanta  in  LUDOVICO  fuisse  existima- 
mus?   Commercii  studium,  acpatrocinium,  praesertim  in 

navis ,  et  industriis  adeo  hominibus  ,  militaris  disciplina, 
aedificiorum  ornatus,  salubritatis ,  ordinis,  nitoris  publici 
cura,  artium  ,  earum  praesertim  ,  quibus  a  pulchritudine  , 
et  bonitate  nomen  ,  tutela .  Quid  horum  in  eo  vel  omni- 
no  desideres ,  vel  mediocre,  ac  non  eximium  extitisse  re- 
perias  ?  Testem  appello  inclytam ,  ac  ornatissimam  He- 
truscorum  principem  Civitatem ,  cjuae  veteres  Academias 
restitutas ,  novas  institutas  ,  Lycaeorum  frequentiam  ,  qua 
redditam  ,  qua  comparatam ,  viros  artibus ,  doctrinisque 
praestantes  honoribus ,  et  aerario  complexos  eidem  illa- 
crymans  acceptos  refert;  testem  oram ,  et  portum  fre- 
quentissimum  Liburnensem,  in  quo  ratio  commercii  tem- 
porum  calamitatibus  nonnihil  turbata  iterum  revocata  fuic , 
nocturnis  periculis ,  ac  tenebrarum  incommodis  egregia, 
elegantissimaque  ratione  subventum;  testem  regionem  il- 
lam  ,  quae  praesidiis  adversus  maritimos  incursus ,  ac 
propugnaculis  exornata,  tanti  Regis  munificentiam  omnis 
generis  subsidiis  collatis  saepius  experta  est ;  testes  de- 
mum  omnes  Hetruscae  ditionis  oras,  urbes  ,  oppida,  vi- 
cos,  quae  quum  superiori  incommodo,  ac  jactatione,  quae 
necessaria  est  bellorum  conditio ,  labefactata  languesce- 
rent,  respirare  tandem  hoc  Rege  visa  sunc,  et  veterem 
non  modo  incolumitatem ,  verum  etiam  dignitatem  re- 
cuperare . 

Jam  ad  illud  fescinat,  ec  in  eo  veluci  exultac  oratio, 
quod  ec  loci  hujus,  ec  aurium  tuarum  ,  BEATISSIME 
PATER,  sanctitate,  ec  consessu  tanto,  ec  nostro  mu- 
nere  maxime  dignum  videcur;  illud  dico ,  quod  in  LU- 
DOVICO  inerac  Christianae  pietatis,  et  Catholicae  Re- 
ligionis  studium .  Cujus  profecto  tanta,  tam  multa,  tam 
singularia  exempla  tum  privata ,  tum  publica  ejus  vita 
suppeditat,  ut  neque  angustiae  hujus  temporis,  neque 
eorum  celebritas  non  dicam  oratione  amplificare,  sed  ne 
numerando  quidem  percensere  eadem  patiantur.  Itaque 
hoc  ei  in  more  positum  fuisse  scimus ,  ut  Deum  Opti- 
mum  Maximum  non  modo  caritate ,  ac  studio  quodam 
religiosissimo  ipse  coleret,  verum  et  aliis  colendi  auctor 
esset.  Nullam  rem  pauilo  graviorem  suscipiebat,  in  qua 
non  modo  suis  ipse  precibus  supremi  Numinis  opem  non 
imploraret ,  sed  illam  populi  quoque  votis ,  in  quibus 
maximam  collocare  iiduciam  videbatur ,  non  commenda- 
ret.  Itaque  cum  in  eo  esset,  ut  Hispaniensem  illum  cur- 
sum  obiret;  cum  morbi  pueris  plerumque  mortiferi  pe- 
riculum  ab  Augusti  Filii  corpore  deprecandum  curaret; 
cum  alia  ejusmodi  quaelibet  aggrederetur ,  supplicationes 
perpetuo  indicendas  putavit .  Tantae  vero  fuic  religionis 
vir,  uc  cum  de  aliqua  re  forec  ei  deliberandum ,  id  fre- 
quenci    sermone  usurparec,    se  velle  primum,   ec  maxime 

aeternae  saluti  prospicere.  Ad  quam  sane  laudem  inci- 
tabat  ita  Augustum  Virum  aeque  Augusta  Conjux,  uc 
ipsa  simul  incitaretur .  Itaque  inter  eos  pia  quaedam, 
suavissimaque  pietatis  ,  ac  religionis  instituta  videbatur 
aemulatio. 

Sine  me  hoc  loco ,  te,  inquam ,  te  ipsum  appellare , 
BEATISSIME  PATER,  cui  perspecta  omnium  opti- 
me  ista  esse  et  poterant ,  et  vero  debebant .  Quem  lo- 
cum  missum  fecit  LUDOVICUS,  quam  sibi  occasio- 
nem  egregiae  suae  in  hanc  Sanctissimam  Apostolicam 
Sedem  voluntatis  declarandae  e  manibus  elabi  passus  est? 
Quae  in  ejus  sanctionibus ,  quae  in  dictis ,  quae  in  fa- 
ctis  ,  ac  quam  praeclara  hujus  rei  testimonia  ?  Qua  ille 
comitate ,  quo  animi  obsequio  Nuncios  ab  Apostolica 
tua  auctoritate  ad  se  missos ,  amplissimos  viros ,  excepit, 
et  observavit  ?  Quid  est,  quod  eis  utatur  Hetruria  Pon- 
tificibus ,  qui  antiqui  moris  sanctitatem  prae  se ,  ac  di- 
gnitatem  ferant,  nisi  quia  Regi  huic  religiosissimo  id 
maxime  curae  fuit,  ut  sacratissimum  hoc  munus  iis  po- 
tissimum  deferretur ,  in  quibus,  et  integritatem  ,  et  sa- 
pientiam ,  et  veteris  disciplinae  imaginem  maxime  prae- 
fulgentem  agnosceret  ?  Mitto  in  sacratissima  templa  or- 
namenta  ab  eo  magnificentissima  collata ;  sacris  Deo 
viris  censum  auctum ,   dignitatem    conciliatam ,    confirma- 

tam  auctoritatern ;  mitto  reverentiam  in  eos ,  qui  Eo 
clesiam  divinam  peculiari  quadam ,  et  augusta  ratione 
referrent,  ipsa  militum  signa  religioni  consecrata ,  deni- 
que  festis  diebus  celebritatem ,  ac  solemnitatem  non  le- 
ge  tantum,   sed   exemplo   quoque   constabilitam . 

Hunc  ille  animum ,   quem  in  omni  prae  se  vita  ges- 
sit,    nunquam  inflexit,   et  in  morte  denique  constantissi- 
me,  luculentissimeque  confirmavit.  Veteri,  quo  laborabat, 
morbo   ingravescente,   et   in   novum   atrocissimum    impli- 
citus  sensit  nimium  ad    ultimam   vitae  metam  in   dimidio 
dierum  aeque,  ac  pius  ille   Ezechias,  se  pertigisse .    Aderat 
Augusta  Conjux,  cujus  cum  summus  amor  in  omni  vita 
erga  Virum  extiterat,  ita  summusex  morte  ad  eam  moeror 
perveniebat.  Aderat  Augustus  Filius  suavissimus,  qui  proxi- 
mae  orbitatis ,  quamquam  ea  aetate   foret,  aliquam  tamen 
in  communi  luctu  conscientiam  prae  se  lacrymis  ferre  vi- 
debatur.    Unus  inter   omnes    LUDOVICUS  ea  constan- 
tia,   ac  firmitate  erat,   ut  eum  non  fato  cedere ,  sed  glo- 
riosum   potius  de  mortalitate    triumphum    agere  existima- 
res .    Perinde   ac  si    omnia,    quae    superiori    vita    dederat 
suae  in  Apostolicam   hanc    Sedem  tuam,   BEATISSIME 
PATER ,    observantiae   testimonia   satis    minime  forent , 
Nuncium  tuum  Apostolicum,  virum  lectissimum  ,  Theba- 
num  Antistitem,   qui  et  ipse   extremum   morientis  spiri- 

tum   exciperet,    et   quem    perpetuae  suae   cum    Catholica 

Ecclesia  conjunctionis ,  ac  communionis  testem  adhibe- 
ret,  accersit .  Cum  doloris  ex  morbo  quaedam  veluti  fa- 
ces  eidem  admoverentur ,  et  idem  ,  quem  advocarat,  ad 
constantiam  Dominicae  mortis  exemplo  excitaret,  ego  ve- 
ro ,  inquit ,  facio ,  idque  ob  oculos  mihi  perpetuo  ver- 
satur.  Tum  ea,  quae  post  mortem  suam  fieri  vellet,  de 
Regno  disponit ,  atque  ita  disponit  ,  ut  Augustum  Fi- 
lium  prout  dignitatis ,  ac  sceptri  haeredem  instituebat , 
ita  in  pietate ,  ac  religione  paterna  successorem  exopta- 
ret ,  Augustae  vero  Conjugi  una  cum  publica  rerum  ad- 
ministratione  enixum  rei  divinae  studium ,  ac  perpetuam 
in  proposita  rectissimae  vitae  consuetudine  firmitatem  in 
mandatis  relinqueret .  Quanta  autem  pietate  salutaria  il- 
la,  atque  extrema  Ecclesiae  subsidia  receperit  cum  mul- 
tos ,  qui  interfuere ,  tum  virum  praesertim  amplissimum 
Archiepiscopum  Florencinum  testem  habere  possem ,  qui 
tuo  quoque  nomine ,  et  auctoritate,  BEATISSIME  PA- 
TER ,  eidem  ex  hac  vita  migranti  fausta  omnia  est 
adprecatus.  Atque  ita  spe  futurae  beatitatis  erectus,  plu- 
rimis  constantiae ,  fidei ,  omnis  generis  virtutum  monu- 
mentis  post  se  relictis  LUDOVICUS  I.  Hetruriae  Rex 
ex  caduco,  ac  mortali  Regno  ad  sempiternum  ,  et  caele- 
ste  ,  quod  confidimus ,    evolavit . 


Equidem  sentio,  BEATISSIME  PATER,  tanta- 
rum  ac  tam  singularium  virtutum  recordatione  sopitum 
animi  nostri  moerorem  excitari ,  et  oculos  vel  invitos  ad 
lacrymas  iterum  provocari.  Quamquam  enim  LUDOVI- 
CO  non  modo  nihil  mali ,  verum  etiam  summum,  atque 
optatissimum  bonum  morte  obvenerit ,  nobis  tamen  tan- 
tam  humanitatem  ,  tantam ,  ac  tam  divinam  pietatem , 
tantum  Ecclesiae  praesidium ,  atque  ornamentum  in  ipso 
aetatis  flore  amisisse  durissimum  ,  ac  molestissimum  vide- 
ri  debet .  Verum  ex  hac  etiam  parte  desiderium  tempe- 
rare  nos  oportet ,  quum  suam  nobis ,  suique  simillimam 
LUDOVICUS  Conjugem,  ac  Reginam  Mariam  Aloy- 
siam  reliquerit,  eamque  supremae  Hetrusci  regni  admi- 
nistrationi  moriens  praefecerit ;  cujus  voluntas ,  constan- 
tia ,  et  auctoritas  multis  jam  spectata  rebus ,  ac  probata 
novam ,  et  luculentissimam  ex  regiis  tabulis ,  confirma- 
tionem  accepit .  Accedit  ea  quoque  justissima  spes,  in 
quam  de  Carolo  Ludovico  Rege  ejus  Filio  tum  pa- 
ternorum  vis  exemplorum,  tum  Augustae  Parentis  pia , 
ac  sapiens  institutio ,  ut  animum  adducamus ,  perficiunt . 

